આ જાહેરનામામાં જણાવ્‍યા પ્રમાણે જ્યારે કોઈ વ્યક્તિ હોટલ પર ચા – નાસ્‍તો કરવા કે જમવા માટે આવે ત્યારે ભોજનકક્ષ તથા હોટલની બાજુમાં આવેલ દુકાનો ઉપર ગાડીના નંબર દેખાય તે રીતે કેમેરા ગોઠવવા તથા ભોજનકક્ષમાં બેઠેલ વ્‍યક્તિઓનું રેકોર્ડીંગ થઈ શકે તથા હોટલમાં આવતી જતી વ્યક્તિઓ તથા વાહનોની ઓળખ થઈ શકે તે રીતે પુરતી સંખ્‍યામાં કેમેરા ગોઠવવા, હાઈવે પર આવેલ પેટ્રોલ પમ્‍પના ફીલીંગ સ્‍ટેશન ઉપર તથા પેટ્રોલ પમ્‍પની બાજુમાં આવેલ દુકાનો ઉપર ગાડીના નંબરો દેખાય તે રીતે અને ડ્રાઈવર અને તેની બાજુમાં બેઠેલી વ્‍યક્તિનું રેકોર્ડીંગ થઈ શકે તે રીતે પુરતી સંખ્‍યામાં કેમેરા ગોઠવવા, હાઈવે ઉપર આવેલ તમામ ટોલ પ્‍લાઝા ઉપર આવતા – જતા દરેક વાહનોના નંબર દેખાય તથા વાહનમાં બેઠેલ વ્‍યક્તિઓની ઓળખ થઈ શકે તે રીતે પુરતી સંખ્યામાં કેમેરા ગોઠવવા તેમજ આ સી. સી. ટી. વી કેમેરા રાત્રિ દરમિયાન પણ રેકોર્ડિંગ કરી શકે તે પ્રકારના ઉચ્ચ ગુણવત્તાવાળા અને તેમાં ૧પ દિવસ સુધી રેકોર્ડિંગ રહે તે મુજબની વ્‍યવસ્‍થાવાળા હોવા જોઈએ.